

###### **A**

**MAGYARHONI FÖLDTANI TÁRSULAT**

# **HÍRLEVELE**

2020.

## **szeptember – október**

### Letölthető:

[**http://foldtan.hu**](http://foldtan.hu)

adószámunk: **19815833-2-41**

|  |  |  |  |  |
| --- | --- | --- | --- | --- |
|  |  |  |  |  |
| EFG |  |  |  |  |

**ELNÖKI FELHÍVÁS!**

***Tisztelt Tagtársaim!***

***Társulatunk hétköznapjait – ahogyan az év első felében is – alapvetően befolyásolni fogja a koronavírus terjedésének alakulása az év hátralévő részében. Az őszi időszakban várhatóan ismét kedvezőtlenül alakul a járványhelyzet, emiatt nagyon fontos, hogy programjainkat körültekintően tervezzük meg. Az elnökség nevében azt kérem minden szakosztályunk és területi szervezetünk vezetőjétől és tagságától, hogy a mindenkor aktuális egészségügyi–járványügyi előírásoknak megfelelően szervezzék meg és bonyolítsák le a programjaikat.***

***A jövő évi közgyűlésen megújul a Társulat vezetősége. Arra kérem a tisztelt tagságot, hogy a szeptemberben kezdődő tisztújítási folyamatban szíveskedjen minél aktívabban részt venni.***

***Jó szerencsét!***

***Budai Tamás***

**A MAGYARHONI FÖLDTANI TÁRSULAT  
2020. szeptember–október havi hírlevele**

|  |  |
| --- | --- |
| **ELNÖKI FELHÍVÁS** | **2** |
| **SZERVEZETI ÉLET** |  |
| A tisztújítás menetrendje | **3** |
| Rövidített jegyzőkönyv az MFT elnökségének üléséről, 2020. 02. 12. | **4** |
| Rövidített jegyzőkönyv az MFT elnökségének online üléséről, 2020 05. 14. | **5** |
| **PROGRAMOK IDŐRENDBEN** |  |
| **Szeptember 10–12.** Ásványtan-Geokémiai Szakosztály, MTA-ELTE Vulkanológiai kutatócsoport –11. Kőzettani és Geokémiai Vándorgyűlés – Sopron | **7** |
| **Szeptember 25.**  Őslénytani és Rétegtani Szakosztály – Őslénytani Vándorgyűlés – Budapest | **7** |
| **Szeptember 30.**  Őslénytani és Rétegtani Szakosztály, Tudománytörténeti Szakosztály – Kordos László köszöntése előadóülés keretében | **7** |
| **Október 3., 10.**  Progeo Földtudományi Természetvédelmi Szakosztály – Geotóp napi túrák | **8** |
| **Október 9–10.**  Kókay terepi napok | **8** |
| **Október 21.**  Őslénytani és Rétegtani Szakosztály, Tudománytörténeti Szakosztály – Kecskeméti Tibor köszöntése előadóülés keretében | **9** |
| **PÁLYÁZATOK** | **10** |
| **ELŐTERJESZTÉS KÉRÉS A 2021. ÉVI TÁRSULATI KITÜNTETÉSEKRE** | **10** |
| **HÍREK – H2020 PROJEKTJEINK HÍREI** | **11** |

**FÁJDALOMMAL TUDATJUK, HOGY ÖRÖKRE ELTÁVOZOTT**

**Barczi Attila**

1964 – 2020

**Ilkeyné Dr. Perlaki Elvira**

1933 – 2020

**Mándy Tamás**

1929 – 2020

**Paál Tamás**

1933 – 2020

**Pelikán Pál**

1945 – 2020

**R. Szabó István**

1940 – 2020

**Dr. Vincze János**1931 – 2020

**EMLÉKÜK SZÍVÜNKBEN ÉS MUNKÁIKBAN TOVÁBB ÉL!**

|  |
| --- |
| **SZERVEZETI ÉLET** |

**2021. évi tisztújítás menete**

1. Az **elnökség** jóváhagyja a választási menetrendet és felkéri a területi szervezeteket és szakosztályokat arra, hogy a Választási Bizottságba (VB) tagokat delegáljanak. **2020. szeptember 18-ig.** A VB tevékenysége túlnyomórészt online zajlik.
2. A **VB** alakuló ülése, a VB elnökének megválasztása – on-line: **2020. október 9.-ig.**
3. **A VB** elkészíti az online jelöltállító felületet: **2020. október 19-ig**
4. A **titkárság** ellenőrzi a tagdíjbefizetéseket, és a két évvel, vagy annál nagyobb elmaradással rendelkezőknek figyelmeztető levelet küld: **2020. szeptember 30.** (a két évnél nagyobb elmaradással rendelkezőket felfüggeszti, így ők nem vehetnek részt a tisztújításban)
5. A 2020. november-decemberi **hírlevélben/illetve honlapon/körlevélben** a **titkárság** megjelenteti a Társulat választható tagjainak névsorát.
6. Jelöltállítás (egyéni és szervezetek vezetőségei): **2020. december 18-ig.**

a) A november-decemberi hírlevéllel egy időben a **titkárság** minden tagnak kiküldi a jelölőlapot (e-mail formájában, vagy postai úton), illetve felteszi a honlapra letölthető formában. Körlevélben értesíti a tagságot a honlapon való online jelöltállítás lehetőségéről. **Határidő: november 2.**

b) A **VB elnöke** a novemberi hírlevélben/körlevélben a honlapon felkéri a tagságot, hogy aktívan vegyenek részt a tisztújításban és állítsanak jelölteket. Felhívja a tagok figyelmét arra, hogy a Választmányba fiatal szakembereket, és vidéki tagtársakat is jelöljenek.

c) A **VB elnöke** november elején levélben (e-mail) kéri fel a szervezeti egységek elnökeit, hogy egységük állítson jelöltet. A felkérő levélhez mellékeli a szervezeti egységek jelölőlapját. Egyúttal felhívja az elnökök figyelmét, hogy az Alapszabály értelmében a Tisztújító közgyűlés előtti, vagy rákövetkező negyedévben bonyolítsák le szervezeti egységüknél a tisztújítási procedúrát.

d) November elején a **titkárság** kiküldi a szervezeti egységek elnökeinek szervezetük tagjainak névsorát és elérhetőségét, és a szervezet ügyrendjét.

1. A**VB 2021. január 8-ig** megvizsgálja a beérkezett jelölőlapok érvényességét, összesíti a jelölteket. Beosztják maguk között a jelöltek megkérdezését.
2. A jelöltek megkérdezése **2018. február 5**-ig
3. A **VB** **2021. február 15**-ig összesíti a végleges jelöltek névsorát, amelyet a Tisztújító Közgyűlést megelőző **Választmányi** ülés elé terjeszt.
4. A VB ezután elkészíti a szavazólapokat.
5. A **2021. márciusi 26**-i Tisztújító Közgyűlésen felügyeli az Alapszabálynak megfelelő tisztújítás menetét.

————————————————————————

**Rövidített jegyzőkönyv   
a Magyarhoni Földtani Társulat Elnökségének üléséről**

Helyszín: MFT Titkárság, Csalogány u. 12. I. em. 1.

Időpont: 2020. február 12 . 14.00 óra

Jelen vannak: Budai Tamás elnök, társelnökök: Geiger János Haas János, Leél Őssy Szabolcs, főtitkár: Babinszki Edit, titkár: Kovács Kis Viktória, EB elnök: Földessy János, IB elnök: Simon István (1. sz. melléklet: jelenléti ív)

Napirend.

1. A Közgyűlés előkészítése, tervezett napirend – Babinszki E.
2. Díjak, kitüntetések – Babinszki E.  
   határozat a Kriván Pál Alapítványi Emlékéremről, valamint a Kertész Pál emlékéremről. Lóczy Lajos Emlékplakett
3. A Magyar Földtanért Alapítvány ügyei – Budai T.
4. Tájékoztatás a FEB elnökválasztás előkészítéséről
5. Előzetes pénzügyi beszámoló, tájékoztató a 2020. évben nyertes pályázatokról – Krivánné
6. Ifjú Szakemberek Ankétja 2020, tájékoztató – Simon I., határozat a hallgatók támogatásáról
7. H2020 és ENGIE projekt tájékoztatója – Babinszki E., Krivánné
8. HUNGEO
9. Tájékoztató a Lóczy Lajos emlékkötetről és Földtani Közlöny 2020. füzeteiről – Babinszki E.
10. Egyebek  
    Állásfoglalás a Magyar Természettudományi Múzeummal kapcsolatosan

**Ad 2**.

**MFT EH1/2020.02.12.**  
A Kriván Pál Alapítványi emlékérem 2020. évi díjazottja Oravecz Éva. Az indoklást meg kell jelentetni a Földtani Közlönyben.  
Szavazatok száma: igen: 6, nem: 0, tartózkodás: 1.

**MFT EH2/2020.02.12.**A Kertész Pál emlékérem 2020. évi díjazottja Szlabóczky Pál. Az indoklást meg kell jelentetni a Földtani Közlönyben.  
Szavazatok száma: igen: 7, nem: 0.

**MFT EH5/2020.02.12.**Az elnökség javasolja, hogy a jelenleg a Társulat kezelésében lévő Szepesházy és a Vendl díjakra a Közgyűlés a cél szerinti felhasználás vállalását tegye meg.  
Szavazatok száma: igen: 7, nem: 0.

**MFT EH4/2020.02.12**.  
A kitüntetések ügyrendjének felülvizsgálatára létrehozott Ad hoc bizottság által kidolgozott, és az Alapszabály és Ügyrendi Bizottság által jóváhagyott kitüntetési ügyrenddel módosított alapügyrendet az elnökség elfogadta, az a honlapra feltehető.  
Szavazatok száma: igen: 7, nem: 0.

**MFT EH3/2020.02.12.**  
Az elnökség formai okok miatt a javaslatot visszaküldi az OKSZ vezetőségének, és kéri, hogy a Választmányi ülésre készüljön el az egy személyre vonatkozó javaslat, tekintettel arra, hogy a Választmány az ügyrend szerint nem fogadhat el két javaslatot**.**   
Szavazatok száma: igen: 7, nem: 0.

**Ad 6.**

**MFT EH6/2020.02.12.**  
Az elnökség a 2020. évi Ifjú Szakemberek Ankétján 300.000.- Ft-tal támogatja a társulati tag hallgatók részvételét, melyet a Magyar Geofizikusok Egyesületének utal át.  
Szavazatok száma: igen: 7, nem: 0.

**MFT EH7/2020.02.12.**  
Az elnökség a 2020. évi Összegyetemi terepgyakorlatot a jubileumra való tekintettel 500.000.- Ft-tal támogatja.  
Szavazatok száma: igen: 7, nem: 0.

**Ad 10.**

**MFT EH8/2020.02.12.**  
Bartha István a Földtani Közlöny honlapjának, valamint elektronikus és nyomtatott füzeteinek kezeléséért füzetenként nettó 50.000.- Ft javadalmazásban részesül.  
Szavazatok száma: igen: 7, nem: 0.

kmf

A jegyzőkönyvet készítette Krivánné Horváth Ágnes

————————————————————————

**Rövidített jegyzőkönyv   
a Magyarhoni Földtani Társulat Elnökségének online üléséről**

Időpont: 2020. május 14. 14.00 óra

Online helyszín: <https://mm.lab.vvc.niif.hu/MFT_ules>

**Napirend:**

1. A MFT 2019. éves beszámolójának elfogadása

Főtitkári – közhasznúsági jelentés Babinszki Edit

A Gazdasági Bizottság jelentése Puzder Tamás

Az Ellenőrző Bizottság jelentése Földessy János

Jelentés a Magyar Földtanért Alapítvány működéséről Molnár Zsolt

2. HUNGEO 2020. elhalasztása 2021. évre Budai Tamás

3. Tájékoztató a Lóczy kötetről Babinszki Edit

4. Az Alapszabály és Ügyrendi Bizottság felkérése az új, elektronikus ülésezést is magában foglaló alapszabály, és ügyrend kidolgozására Budai Tamás

5. Állásfoglalás megalapozása, kidolgozása, amely a szakma helyzetének elemzésén és jövőbeli szerepének becslésén alapul. – online vitafórum a honlapon? Földessy János

6. Egyebek Budai Tamás   
 a Társulat szakmai működési lehetőségei az online térben

**Ad 1.**

**MFT EH9/2020.05.14**.  
A Főtitkári – közhasznúsági jelentést, az OBH jelentéssel együtt a jelenlévők egyhangúan elfogadták:  
Szavazatok száma: igen: 7, nem: 0, tartózkodás: 0.

**MFT EH10/2020.05.14.**  
A Gazdasági Bizottság jelentését a 2020. évi pénzügyi tervvel együtt a jelenlévők egyhangúan elfogadták:  
Szavazatok száma: igen: 7, nem: 0, tartózkodás: 0.

**MFT EH11/2020.05.14**.  
Az Ellenőrző Bizottság jelentését a jelenlévők egyhangúan elfogadták:  
Szavazatok száma: igen: 7, nem: 0, tartózkodás: 0.

**MFT EH12/2020.05.14.**  
A Magyar Földtanért Alapítvány működéséről szóló jelentést a jelenlévők egyhangúan elfogadták:  
Szavazatok száma: igen: 7, nem: 0, tartózkodás: 0.

**Ad 2.**

**MFT EH13/2020.05.14.**  
A XIV. HUNGEO-t 2021. évben rendezi meg a Társulat, lehetőség szerint a hagyományoknak megfelelő időpontban, augusztus 20.-a táján, Miskolcon.  
Szavazatok száma: igen: 7, nem: 0, tartózkodás: 0.

**Ad4.**

**MFT EH14/2020.05.14.**  
A Társulat elnöksége felkéri Az alapszabály és Ügyrend Bizottság elnökét, hogy a bizottság kezdje meg az Alapszabály és Ügyrend módosításának kidolgozását az online ülések megtartására vonatkozóan, a hatályos jogszabályoknak megfelelően.  
Szavazatok száma: igen: 7, nem: 0, tartózkodás: 0.

**Ad 5.**

**MFT EH15/2020.05.14.**  
A Társulat elnöksége felkéri Babinszki Editet, hogy készítsen árajánlatot a földtan gazdaságban betöltött jelentőségét bemutató kisfilm sorozat elkészítésére.  
Szavazatok száma: igen: 6, nem: 0, tartózkodás: 1.

kmf

A jegyzőkönyvet készítette Krivánné Horváth Ágnes

|  |
| --- |
| **PROGRAMOK IDŐRENDBEN** |

**Szeptember 10–12. (csütörtök–szombat)**  
Sopron

ÁSVÁNYTAN-GEOKÉMIAI SZAKOSZTÁLY, MTA-ELTE VULKANOLÓGIAI KUTATÓ­CSOPORT, VÉDNÖK: MTA GÁK KŐZETTANI ALBIZOTTSÁG

[**11. Kőzettani és Geokémiai Vándorgyűlés**](http://11kgvgy.mbfsz.gov.hu/) **(11. KGVGy)**

————————————————————————

**Szeptember 25.** **(péntek) 9.00 óra**

Magyar Természettudományi Múzeum (Budapest, VIII ker. Ludovika tér 2–6), Semsey Andor előadóterem.

ŐSLÉNYTANI ÉS RÉTEGTANI SZAKOSZTÁLY

**23. Magyar Őslénytani Vándorgyűlés**

Az egész napos program 9:00-kor kezdődik.  
A vírushelyzet miatt elmaradt, négynapos, külföldre tervezett program helyett egynapos előadóülést szervezünk. A vándorgyűlésre még elfogadunk pótlólagos jelentkezést. Részletek a Társulat honlapján, itt: <https://foldtan.hu/hu/oslenytani_vandorgyules2020>

**Az absztraktok leadásának végső határideje: szeptember 1**. Az absztraktokat Bosnakoff Mariann vezetőségi tag címére ([bosnakoff@yahoo.com](mailto:bosnakoff@yahoo.com)) kérjük elküldeni!

A részletes programot későbbi időpontban közöljük. 

————————————————————————

**Szeptember 30. (szerda) 10.30 óra**

Magyar Természettudományi Múzeum (Budapest, VIII ker. Ludovika tér 2-6), Semsey Andor előadóterem

ŐSLÉNYTANI ÉS RÉTEGTANI SZAKOSZTÁLY, TUDOMÁNYTÖRTÉNETI SZAKOSZTÁLY

**A 70 éves Kordos László professzor tiszteletére rendezett előadóülés**

A program moderátora: ***Főzy István***

**Program:**

Az ünnepelt köszöntése – **Hír János** (Pásztói Múzeum)

**Előadások:**

**Magyari Enikő:** Pocokhőmérő, csigahőmérő, pollenhőmérő a jégkorszakban és a holocénben

**Mészáros Lukács:** Kordosia – egy pannon cickány ázsiai kapcsolatai

**Pazonyi Piroska:** Új szemlélet a paleoökológiában: a taxon-független módszer és hatásai

Baráti koccintás az ünnepelttel.

———————————————————————

**Október 3., 10 (szombat)**

PROGEO FÖLDTUDOMÁNYI TERMÉSZETVÉDELMI SZAKOSZTÁLY, AGRÁRMINISZTÉRIUM, TÖBB NEMZETI PARK IGAZGATÓSÁGA és MÁS CIVIL SZERVEZETEK

**Geotóp napi túrák az országban több helyszínen**

Szeretettel várjuk a földtudományok és a természeti szépségek iránt érdeklődőket a Geotóp napi ismeretterjesztő geotúráinkon, ahol szakvezetők segítségével tehetnek időutazást a múltba, **bepillantást nyerve évmilliókkal ezelőtti földtörténeti eseményekbe.**

**A túrákra jelentkezni a** http://[geotopnap](http://geotopnap.hu).hu **honlapon lehet, ahová folyamatosan töltjük fel a bejelentett helyszíneket és a túrákkal kapcsolatos tudnivalókat**

**Az eddig bejelentett helyszínek:**

**Ipolytarnóc**

**Nógrádszakál, Páris-patak**

————————————————————————

**Október 9–10. (péntek-szombat)**

**Bükk hegység**

ÁLTALÁNOS FÖLDTANI SZAKOSZTÁLY, MTA X. OSZTÁLY SZEDIMENTOLÓGIAI ALBIZOTTSÁG

### ****Kókay terepi napok****

Tisztelt Kollégák!

Az elmúlt évekhez hasonlóan az Általános Földtani Szakosztály és az MTA X. osztály Szedimentológiai Albizottsága idén is megrendezi közös őszi terepbejárását.

**A terepbejárás témája**: A kirándulás során olyan feltárásokat tekintünk meg, ahol nem egyértelmű, hogy hogyan jöttek létre a látható szerkezetek. A szerkezetek lehetnek 1) redők, melyek lehetnek tektonikusak vagy üledékes deformációs eredetűek (slump fold); 2) kőzet­lencsék, amelyeket kőzethurkaként (boudin) vagy oliszolitként (gravitációsan áthal­mozott tömbként) értelmezhetünk; 3) vetők, melyek lehetnek az üledékképződéssel közel egyidősek, vagy jóval későbbiek. A feltárások Bükkzsérc mellett, illetve Eger melletti Almár völgyben és a bátori Laskó-völgy környékén találhatóak. Emellett, megtekinthetjük a Nekézsenyi-rátolódást és a kapcsolódó szerkezeteket, üledékszerkezeteket; utóbbiak alapján egy nagy redő átbuktatott szárnya rajzolódik ki. A közös megfigyelések segíthetik a bükki rétegsorok és azok deformációinak jobb megértését.

**Program**:

Péntek:

* Találkozás az első terepi megállónál a Bükkben (11 órakor)
* Feltárások megtekintése
* A szállás elfoglalása (18 órakor)
* Előadások meghallgatása (ld. alább)
* Meleg vacsora

Szombat:

* Indulás a szállásról (9 órakor)
* További terepi megállók megtekintése
* Indulás haza (16 órakor)

**Előadások:**

A pénteki napon 18 és 19 óra között, több tizenöt perces elődadásra kerül sor, melynek részleteiről későbbiekben adunk majd tájékoztatást

**Szállás**:

Péntek este a Bábakalács Erdei Iskolában ([www.bnpi.hu/hu/szallas/babakalacs-erdei-iskola](http://www.bnpi.hu/hu/szallas/babakalacs-erdei-iskola)) fogunk megszállni, ahol az előadások megtartására is van lehetőség.

A szállásköltség 3.400 Ft/Fő/éj. A szállás pontos címe: 3324 Felsőtárkány, Ifjúság út 34.

Reméljük felkeltettük érdeklődését a fentebb vázolt témákkal és számíthatunk részvételére a bükki terepbejárásunkon. Amennyiben részt kíván venni a meghirdetett programon, kérem, jelezze a számunkra, hogy a szállást már a létszám ismeretben tudjunk megszervezni.

**A jelentkezését küldje meg az alábbi email címekre:**

* [**botfalvai.gabor@gmail.com**](mailto:botfalvai.gabor@gmail.com)
* **maros.gyula@mbfsz.gov.hu**

A hivatalos regisztrációs felületet a későbbiekben fogjuk létrehozni az MFT honlapján, melyről mindenkit tájékoztatni fogunk.

————————————————————————

**Október 21. (szerda) 14.00 óra**

Magyar Természettudományi Múzeum (Budapest, VIII ker. Ludovika tér 2-6), Semsey Andor előadóterem

ŐSLÉNYTANI ÉS RÉTEGTANI SZAKOSZTÁLY, TUDOMÁNYTÖRTÉNETI SZAKOSZTÁLY

**A 90 éves Kecskeméti Tibor tiszteletére rendezett előadóülés**

A rendezvény moderátora: ***Vörös Attila***.

**Részletes program:**

Az ünnepelt köszöntése – **Bereczki Ibolya** (Pulszky Társaság), **Tardy János** (Magyar Természettudományi Társulat), **Budai Tamás** (Magyarhoni Földtani Társulat), ***Debreczeni-Droppán Béla*** (Honismereti Szövetség)

**Előadások:**

**Less György:** Hommàge a Tibor: Nummulites kecskemetii

**Dulai Alfréd:** Életmű a múzeumban: bezacskózott vagyon a pincében

Baráti koccintás az ünnepelttel.

————————————————————————

|  |
| --- |
| **PÁLYÁZATOK** |

**Pályázati felhívás a  
KRIVÁN PÁL ALAPÍTVÁNYI EMLÉKÉREM  
elnyerésére**

Az Emlékérem elnyerésére magyar nyelvű **geológiai tárgyú diplomamunkával** lehet pályázni. Pályázatát bármely egyetemen geológiai tárgyú MSc diploma­munkát benyújtó társulati tag hallgató beadhatja állampolgárságtól függetlenül.

**Benyújtási határidő**: **2020. november 15.**

A diplomamunka elektronikus verzióját a Társulat titkárságára kell eljuttatni november 15-ig, a társulat honlapjáról letölthető adatlappal együtt.

A pályázat részletes feltételeit az Emlékérem Szabályzata (odaítélés feltételei, odaítélés ügyrendje) tartalmazza. Megtalálható a [www.foldtan.hu](http://www.foldtan.hu) portálon a kitüntetéseknél.

————————————————————————

**Pályázati felhívás a  
SEMSEY ANDOR IFJÚSÁGI EMLÉKÉREM  
elnyerésére**

Az Emlékérem fiatal, földtudománnyal foglalkozó szakembert, egy publikációban közreadott eredménye alapján jutalmaz.

Pályázatot a Társulat azon rendes tagja/i nyújthatja/nyújthatják be, akik/k a pályázat beadását követő év december 31. napjáig nem tölti/k be 30. életévüket. **Pályázni nyomtatásban megjelent publikációval lehet.**

Társszerzős publikáció esetén kollektív pályázat is benyújtható.

**Benyújtási határidő: 2020. november 15.**

A publikáció egy nyomtatott példányát, és elektronikus verzióját a Társulat titkárságára kell eljuttatni november 15-ig, a pályázati adatlappal együtt, amely a Társulat honlapjáról letölthető.

A pályázat részletes feltételeit az Emlékérem Szabályzata (odaítélés feltételei, odaítélés ügyrendje) tartalmazza. Megtalálható a [www.foldtan.hu](http://www.foldtan.hu) portálon a kitüntetéseknél.

|  |
| --- |
| **FELHÍVÁS TÁRSULATI KITÜNTETŐ CÍMEK ADOMÁNYOZÁSÁRA** |

Felhívjuk a Tisztelt Tagtársak figyelmét, hogy a 2021. évi márciusi Közgyűlésen átadandó

**Lóczy Lajos Emlékplakett**

***kitüntetésre 2020. november 15.-ig*** várjuk indoklással ellátott, legalább fél oldalas előter­jesztéseiket az [mft@mft.t-online](mailto:mft@mft.t-online) e-mail címre. Az emlékplakett odaítélésének ügyrendje a társulat [honlapjáról](http://foldtan.hu/node/127) letölthető.

————————————————————————

**Kertész Pál Emlékérem**

***kitüntetésre 2020. november 15.-ig*** várjuk indoklással ellátott, legalább fél oldalas előter­jesztéseiket az MFT titkársága (mft@mft.t-online.hu), illetve a Mérnökgeológiai és Környezetföldtani Szakosztály címére: [gorog.peter@gmail.com](mailto:gorog.peter@gmail.com). Az emlékérem odaítélésének ügyrendje a társulat [honlapjáról](http://foldtan.hu/node/124) letölthető.

|  |
| --- |
| **HÍREK** |

# **Megjelent „A Balaton kutatása Lóczy Lajos nyomdokán” c. könyvünk, Babinszki Edit szerkesztésében.**

* + A COVID járványveszélyre tekintettel az elnökség augusztusi ülésén úgy döntött, hogy a 2020. évi Földtudományos forgatagot hagyományos formában Társulatunk nem rendezi meg.

|  |
| --- |
| **H2020 PROJEKTJEINK LEGÚJABB HÍREI** |

[**INFACT**](http://foldtan.hu/hu/infact): **Innovative, Non-invasive and Fully Acceptable Exploration Technologies**

Az INFACT projekt célja, hogy egy nem invazív ásványkutatási technológiát fejlesszen ki, és az ásványkutatási felmérések társadalmi nyilvánosságot kapjanak. A projekt során légi elektromágneses (AEM) geofizikai vizsgálatokat végeztek három EU-ország referencia területén, Finnországban, Németország és Spanyolországban.

# [#INFACTlessons interview series](https://www.infactproject.eu/infact-lessons-interview-series/)

Az interjú sorozatban az INFACT projekt partnerei beszélnek arról, hogy melyek a legfontosabb tanulságok, amelyek a projekt kapcsán eddig felmerültek. Tizenegy interjú jelent meg nyolc partner­szervezet képviselőivel: Leila Ajjabou, Richard Gloaguen és Moritz Kirsch (HZDR-HIF), Ortwin Renn (DIALOGIK / IASS), Michaela Kesselring (Fraunhofer IAO), Marko Komac (EFG), Jukka-Pekka Ranta és Jouni Nevalainen (Oului egyetem), Ana Bergshjorth (Geognosia), Kari Oinonen (Finn Környezetvédelmi Intézet), Stephane Ruiz (Andalúziai Innovációs és Fejlesztési Ügynökség).

A projekt legfrissebb [híreit itt olvashatják](https://foldtan.hu/sites/default/files/INFACT_pressrelease_20190408.pdf). <https://youtu.be/Mp3K7kxrpQU>

————————————————————————

**ROBOMINERS**

Az EU által finanszírozott ROBOMINERS projekt célja egy bio-ihletésű, moduláris és újrakonfigurálható robotbányász kifejlesztése, amely képes a kis mennyiségű és nehezen hozzáférhető föld alatti ásványkincsek kiaknázására.

A projekt legfrissebb [híreit itt olvashatják.](https://robominers.eu/news/) Legújabb filmje: <https://youtu.be/BIcnObHfCyA>

————————————————————————

**CROWDTHERMAL**

A CROWDTHERMAL projekt fő célja inspirálni az európai polgárokat arra, hogy közvetlenül vegyenek részt a geotermikus projektek kidolgozásában alternatív finanszírozási rendszerek, például a crowdfunding és a társadalmi elkötelezettség eszközei segítségével. Három európai referencia ország – köztük Magyarország – igazolja a projekt eredményeit.

A projekt **magyar** vonatkozásait [itt olvashatják.](https://www.crowdthermalproject.eu/news/) Legújabb filmje: <https://youtu.be/2trUcbXcisM>

————————————————————————

**REFLECT**

A geotermikus energiafelhasználás hatékonysága a geoszféra és az erőmű műszaki elemei között hőt továbbító geotermikus folyadékok viselkedésétől függ. A projekt témája a geotermikus folyadékok tulajdonságainak újravizsgálata és -definiálása a szélsőséges körülmények között. Az új mintavételezéssel nyert adatok lehetővé teszik ajánlások megfogalmazását a geotermikus rendszerek leghatékonyabb működtetése, a fenntartható felhasználás érdekében.

A projekt legfrissebb híreit [itt olvashatják](https://www.reflect-h2020.eu/news/).

————————————————————————

**ENGIE**

Az ENGIE projekt célja a középiskolás korú lányok érdeklődésének felkeltése a földtudományok és a hozzá kapcsolódó mérnöki tudományok iránt annak érdekében, hogy a nemek közötti egyensúly javuljon ezeken a területeken. A projekt 21 európai országból 26 intézmény együttműködésével valósul meg. 2020 januárjában indult, és három évig tart.

A projekt legfrissebb [híreit itt olvashatják.](https://www.engieproject.eu/news/)

M**agyarhoni Földtani Társulat Hírlevelét szerkesztette:   
Krivánné Horváth Ágnes**

**A megjelentetni kívánt anyagokat kérjük e-mailen, word formátumban küldjék el az alábbi címre:**

[**mft@mft.t-online.hu**](mailto:mft@mft.t-online.hu)

**A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**H-1255 Budapest, Pf. 61.**

**Tel/Fax: 201-9129, Mobil: 06 20 4948 449**

**e-mail:** [**mft@mft.t-online.hu**](mailto:mft@mft.t-online.hu)

**Félfogadás: hétfő, szerda 8.00–17.30, péntek 8.00–13.30, az ettől eltérő időpontú érkezést kérjük, előre jelezzék!**